Politiet har taget næsten 6.000 danskere på fersk gerning, imens de førte mobiltelefonsamtaler under en kørsel. Helt præcist er der tale om 5.850 overtrædelser alene i årets fire første måneder. Så sent som mandag blev flere bilister taget af Nordjyllands Politi i Frederikshavn. Og herfra lyder det, at tendensen ikke ser ud til at stoppe, da folk tilsyneladende har råd til at betale for bøderne. I 2007 blev i alt 19.059 personer sigtet for ulovligt at tale i mobiltelefon i bilen.
Ny statistik fra politiet afslører, at danskerne som aldrig før taler i mobiltelefon, mens de kører bil. Det sker også i Nordjylland